CELEX: 32019D1742
Language: hr
Date: 2019-10-17 00:00:00
Title: Provedbena odluka Komisije (EU) 2019/1742 оd 17. listopada 2019. o sukladnosti jediničnih cijena za naplatne zone s provedbenim uredbama (EU) br. 390/2013 i (EU) br. 391/2013 (priopćeno pod brojem dokumenta C(2019) 7333) (Tekst značajan za EGP)

21.10.2019   
               
               
                  HR
               
               
                  Službeni list Europske unije
               
               
                  L 267/9
               
            
         PROVEDBENA ODLUKA KOMISIJE (EU) 2019/1742
         оd 17. listopada 2019.
         o sukladnosti jediničnih cijena za naplatne zone s provedbenim uredbama (EU) br. 390/2013 i (EU) br. 391/2013
         
            (priopćeno pod brojem dokumenta C(2019) 7333)
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 15. stavak 4.,
         uzimajući u obzir Provedbenu uredbu Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (2), a posebno njezin članak 17. stavak 1. točke (d) i (e),
         budući da:
         
                     (1)
                  
                  
                     Provedbenom uredbom Komisije (EU) br. 391/2013 utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element za ostvarenje ciljeva plana performansi kako je utvrđeno člankom 11. Uredbe (EZ) br. 549/2004 Europskog parlamenta i Vijeća (3) i Provedbenom uredbom Komisije (EU) br. 390/2013 (4).
                  
               
                     (2)
                  
                  
                     Provedbenom odlukom Komisije 2014/132/EU (5) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenim jediničnim troškovima za pružanje tih usluga, za drugo referentno razdoblje 2015.–2019.
                  
               
                     (3)
                  
                  
                     Komisija u skladu s člankom 17. stavkom 1. točkama (b) i (c) Provedbene uredbe (EU) br. 391/2013 ocjenjuje jedinične cijene za naplatne zone koje su joj države članice dostavile u skladu s člankom 9. stavcima 1. i 2. te provedbene uredbe. Ocjenjuje se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.
                  
               
                     (4)
                  
                  
                     Komisija je ocijenila jedinične cijene za 2019. uz potporu Eurocontrolova odjela za reviziju performansi te središnjeg ureda Eurocontrola za rutne naknade s pomoću podataka i dodatnih informacija koje su do 1. lipnja 2018. i 1. studenoga 2018. dostavile države članice. Komisija je pri ocjenjivanju uzela i obzir i objašnjenja koja je zaprimila te ispravke jediničnih cijena za 2019. za rutne usluge koje su izvršile države članice.
                  
               
                     (5)
                  
                  
                     Grčka, Italija, Cipar i Malta, članovi funkcionalnog bloka zračnog prostora BlueMed, 21. prosinca 2018. podnijeli su dodatno revidirane ciljeve performansi za funkcionalni blok zračnog prostora koji se temelje na korektivnim mjerama, prema potrebi, i koje je Komisija nakon toga ocijenila. Kad je riječ o ključnom području performansi povezanom s kapacitetom, Komisija je ocijenila usklađenost tih dodatno revidiranih ciljeva za kašnjenje na ruti u okviru upravljanja protokom zračnog prometa sa svim kriterijima iz točke 4. Priloga IV. Provedbenoj uredbi (EU) br. 390/2013. To je ocjenjivanje pokazalo da su ti dodatno revidirani ciljevi u skladu s relevantnim ciljem performansi na razini Unije. Komisija je o tome obavijestila predmetne države članice. Slijedom toga, trebalo bi obavijestiti i Italiju da je jedinična cijena za 2018. u skladu s provedbenim uredbama (EU) br. 390/2013 i (EU) br. 391/2013.
                  
               
                     (6)
                  
                  
                     Komisija je od grčkih tijela primila potvrdu da su utvrđeni troškovi uključeni u jedinične cijene za 2017. i 2018. u skladu s Uredbom (EU) br. 391/2013. Grčku bi trebalo obavijestiti da su na temelju trenutačno dostupnih informacija rutne jedinične cijene za naplatnu zonu Grčke za 2017. i 2018. u skladu s provedbenim uredbama (EU) br. 390/2013 i (EU) br. 391/2013.
                  
               
                     (7)
                  
                  
                     Komisija je isto tako utvrdila, u skladu s člankom 17. stavkom 1. točkom (d) Provedbene uredbe (EU) br. 391/2013, da su jedinične cijene za zone naplate rutnih naknada za 2019. koje su podnijele Austrija, Belgija, Bugarska, Cipar, Češka, Danska, Estonija, Finska, Francuska, Grčka, Hrvatska, Irska, Italija, Latvija, Litva, Luksemburg, Mađarska, Malta, Nizozemska, Njemačka, Poljska, Portugal, Rumunjska, Slovačka, Slovenija, Španjolska, Švedska i Ujedinjena Kraljevina u skladu s provedbenim uredbama (EU) br. 390/2013 i (EU) br. 391/2013. Te bi države članice trebalo obavijestiti o tom zaključku.
                  
               
                     (8)
                  
                  
                     Tim zaključkom i obaviješću o tome da su jedinične cijene za naplatne zone u skladu s provedbenim uredbama (EU) br. 390/2013 i (EU) br. 391/2013 ne dovodi se u pitanje trajno preispitivanje i istraživanja predviđena u članku 16. Uredbe (EZ) br. 550/2004,
                  
               DONIJELA JE OVU ODLUKU:
         
            Članak 1.
            Jedinične cijene za zone naplate rutnih naknada za 2019. utvrđene u Prilogu ovoj Odluci u skladu su s provedbenim uredbama (EU) br. 390/2013 i (EU) br. 391/2013.
         
         
            Članak 2.
            Jedinična cijena za zonu naplate rutnih naknada Italiju za 2018. koja je iznosila 79,98 EUR u skladu je s provedbenim uredbama (EU) br. 390/2013 i (EU) br. 391/2013. Jedinične cijene za zonu naplate rutnih naknada Grčku od 29,95 EUR za 2017. i od 31,47 EUR za 2018. u skladu su s provedbenim uredbama (EU) br. 390/2013 i (EU) br. 391/2013.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 17. listopada 2019.
            
               
                  Za Komisiju
               
               Violeta BULC
               
                  Članica Komisije
               
            
         
         
            (1)  SL L 96, 31.3.2004., str. 10.
         
            (2)  Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (SL L 128, 9.5.2013., str. 31.).
         
            (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).
         
            (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
         
            (5)  Provedbena odluka Komisije 2014/132/EU od 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).
      
      
         
            PRILOG
            
               Rutne jedinične cijene za 2019.
            
            
                         
                     
                     
                        Naplatna zona
                     
                     
                        Rutna jedinična cijena za 2019. u nacionalnoj valuti  (1)
                        
                     
                  
                        1.
                     
                     
                        Belgija i Luksemburg
                     
                     
                        67,55
                     
                  
                        2.
                     
                     
                        Bugarska
                     
                     
                        61,17
                     
                  
                        3.
                     
                     
                        Češka
                     
                     
                        1029,20
                     
                  
                        4.
                     
                     
                        Danska
                     
                     
                        425,18
                     
                  
                        5.
                     
                     
                        Njemačka
                     
                     
                        63,63
                     
                  
                        6.
                     
                     
                        Estonija
                     
                     
                        29,17
                     
                  
                        7.
                     
                     
                        Irska
                     
                     
                        28,12
                     
                  
                        8.
                     
                     
                        Grčka
                     
                     
                        30,45
                     
                  
                        9.
                     
                     
                        Španjolska – Kanarski otoci
                     
                     
                        49,82
                     
                  
                        10.
                     
                     
                        Španjolska (kontinentalna)
                     
                     
                        61,19
                     
                  
                        11.
                     
                     
                        Francuska
                     
                     
                        60,81
                     
                  
                        12.
                     
                     
                        Hrvatska
                     
                     
                        313,27
                     
                  
                        13.
                     
                     
                        Italija
                     
                     
                        77,96
                     
                  
                        14.
                     
                     
                        Cipar
                     
                     
                        31,84
                     
                  
                        15.
                     
                     
                        Latvija
                     
                     
                        27,02
                     
                  
                        16.
                     
                     
                        Litva
                     
                     
                        42,75
                     
                  
                        17.
                     
                     
                        Mađarska
                     
                     
                        9765,46
                     
                  
                        18.
                     
                     
                        Malta
                     
                     
                        22,37
                     
                  
                        19.
                     
                     
                        Nizozemska
                     
                     
                        56,77
                     
                  
                        20.
                     
                     
                        Austrija
                     
                     
                        67,74
                     
                  
                        21.
                     
                     
                        Poljska
                     
                     
                        175,02
                     
                  
                        22.
                     
                     
                        Portugal
                     
                     
                        24,68
                     
                  
                        23.
                     
                     
                        Rumunjska
                     
                     
                        140,60
                     
                  
                        24.
                     
                     
                        Slovenija
                     
                     
                        59,51
                     
                  
                        25.
                     
                     
                        Slovačka
                     
                     
                        49,69
                     
                  
                        26.
                     
                     
                        Finska
                     
                     
                        49,88
                     
                  
                        27.
                     
                     
                        Švedska
                     
                     
                        530,55
                     
                  
                        28.
                     
                     
                        Ujedinjena Kraljevina
                     
                     
                        52,00
                     
                  
               (1)  Ove jedinične cijene ne uključuju upravnu jediničnu cijenu za troškove izdavanja računa i naplate iz članka 18. stavka 1. Provedbene uredbe Komisije (EU) br. 391/2013 koja se primjenjuje na države stranke Višestranog sporazuma Eurocontrola koji se odnosi na rutne naknade.